CELEX: 22013D0042
Language: bg
Date: 2013-03-15 00:00:00
Title: Решение на Съвместния комитет на ЕИП № 42/2013 от 15 март 2013 година за изменение на приложение XIII (Транспорт) към Споразумението за ЕИП

29.8.2013   
            
            
               BG
            
            
               Официален вестник на Европейския съюз
            
            
               L 231/16
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 42/2013
   от 15 март 2013 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Регламент за изпълнение (ЕС) № 646/2012 на Комисията от 16 юли 2012 г. за определяне на подробни правила относно глобите и периодичните имуществени санкции съгласно Регламент (ЕО) № 216/2008 на Европейския парламент и на Съвета (1) следва да бъде включен в Споразумението за ЕИП.
            
         
               (2)
            
            
               Ето защо приложение XIII към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   След точка 66на (Регламент (ЕО) № 103/2007 на Комисията) от приложение XIII към Споразумението за ЕИП се вмъква следното:
   
               „66нб.
            
            
               
                  32012 R 0646: Регламент за изпълнение (ЕС) № 646/2012 на Комисията от 16 юли 2012 г. за определяне на подробни правила относно глобите и периодичните имуществени санкции съгласно Регламент (ЕО) № 216/2008 на Европейския парламент и на Съвета (ОВ L 187, 17.7.2012 г., стр. 29).
               За целите на настоящото споразумение разпоредбите на регламента се четат със следните адаптации:
               
                           а)
                        
                        
                           когато става въпрос за лица или предприятия, установени в държава от ЕАСТ, думата „Комисия“ се чете „Надзорен орган на ЕАСТ“, а словосъчетанието „Съд на Европейския съюз“ се чете „Съд на ЕАСТ“;
                        
                     
                           б)
                        
                        
                           в член 19 думите „в съответствие с Регламент (ЕО, Евратом) № 1605/2002 на Съвета и Регламент (ЕО, Евратом) № 2342/2002 на Комисията“ не се прилагат по отношение на държавите от ЕАСТ.“
                        
                     
         Член 2
   Текстовете на Регламент за изпълнение (ЕС) № 646/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 16 март 2013 г., при условие че са внесени всички нотификации, предвидени в член 103, параграф 1 от Споразумението за ЕИП (2).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 15 март 2013 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 187, 17.7.2012 г., стр. 29.
   
      (2)  Без отбелязани конституционни изисквания.